Document ID: 32006D0718

NEUVOSTON PÄÄTÖS 2006/718/YUTP,
tehty 23 päivänä lokakuuta 2006,
Valko-Venäjän tiettyihin virkamiehiin kohdistuvista rajoittavista toimenpiteistä hyväksytyn yhteisen kannan 2006/276/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Valko-Venäjän tiettyihin virkamiehiin kohdistuvista rajoittavista toimenpiteistä 10 päivänä huhtikuuta 2006 hyväksytyn yhteisen kannan 2006/276/YUTP (1) ja erityisesti sen 2 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
sekä katsoo seuraavaa:
(1)
Neuvosto hyväksyi 10 päivänä huhtikuuta 2006 yhteisen kannan 2006/276/YUTP, jolla vahvistettiin rajoittavat toimenpiteet, jotka kohdistuvat Valko-Venäjällä 19 päivänä maaliskuuta 2006 järjestetyissä presidentinvaaleissa vaaleja koskevien kansainvälisten sääntöjen loukkaamisesta sekä toimenpiteistä kansalaisyhteiskunnan ja demokraattisen opposition tukahduttamiseksi vastuullisiin henkilöihin sekä heitä lähellä oleviin luonnollisiin henkilöihin tai oikeushenkilöihin, yhteisöihin tai elimiin.
(2)
Neuvosto hyväksyi 18 päivänä toukokuuta 2006 yhteisen kannan 2006/362/YUTP yhteisen kannan 2006/276/YUTP muuttamisesta, jotta edellä tarkoitettujen henkilöiden sekä heitä lähellä olevien luonnollisten henkilöiden tai oikeushenkilöiden, yhteisöjen tai elimien varat ja taloudelliset resurssit jäädytettäisiin.
(3)
Neuvosto on tarkistanut rajoittavat toimenpiteet yhteisen kannan 2006/276/YUTP mukaisesti ja päättänyt viimeaikaisten tapahtumien valossa kohdistaa ne muihinkin kansalaisyhteiskunnan ja demokraattisen opposition tukahduttamisesta vastuullisiin henkilöihin. Näin ollen yhteisen kannan 2006/276/YUTP liitteissä III ja IV olevia luetteloita olisi vastaavasti muutettava,
ON PÄÄTTÄNYT SEURAAVAA:
1 artikla
Korvataan yhteisen kannan 2006/276/YUTP liitteet III ja IV tämän päätöksen liitteessä olevalla tekstillä.
2 artikla
Tämä päätös tulee voimaan päivänä, jona se tehdään.
3 artikla
Tämä päätös julkaistaan Euroopan unionin virallisessa lehdessä.
Tehty Luxemburgissa 23 päivänä lokakuuta 2006.

Labels: 10
18
11
5